Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Никола Димитровски со службена легитимација број 28-0003 и Снежана Михајловска со службена легитимација број 28-0008, изврши контролен инспекциски надзор над субјектот на инспекциски надзор ЈУ Меѓуопштински Центар за социјална работа Тетово со седиште на ул.121 бр.2, Тетово, застапуван од ВД Директорот Магдалена Веселиновска и со Записник ИП1 број 16-66 од 25.11.2024 година ја утврди фактичката состојба и врз основа на член 336 став 1 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23), го донесе следното

**Р Е Ш Е Н И Е**

СЕ ОПОМЕНУВА ВД Директорот Магдалена Веселиновска-одговорно лице на ЈУ Меѓуопштински центар за социјална работа Тетово, да ги отстрани неправилностите и недостатоците утврдени при вршење на КОНТРОЛНИОТ инспекциски надзор, односно да постапи во целост по определените инспекциски мерки од решението бр. ИП1 16-66 од 21.03.2024 година:

1. Предметите на корисниците на правото на социјална сигурност за старите лица да содржат целокупна документација за материјалната и имотната состојба на подносителот-корисникот и брачниот другар или лице со кое живее во вонбрачна заедница, од денот на остварувањето на правото, со што ќе се овозможи целосен увид и следење во користењето на правото на социјална сигурност за старите лица, согласно член 4 од Законот и член 6 од Правилникот за начинот на утврдување на состојбата и видот на приходите, имотот и имотните права на подносителот и неговиот брачен другар или лице со кое живее во вонбрачна заедница, образецот на барањето и потребната документација за остварување на правото на социјална сигурност за старите лица (,,Службен весник на РСМ,, број 109/19, 188/19, 192/20).

**Рокот за извршување на изречената инспекциска мерка е 90 дена од приемот на решението и постојано**

2. Центарот, во постапката за остварување на правото на социјална сигурност за старите лица, пред донесувањето на решението за остварување на ова право, да изврши непосреден увид во домот на подносителот на барањето за правилно и целосно утрдување на фактичката состојба, согласно член 15 од Законот за социјалната сигурност за старите лица.

**Рокот за извршување на изречената инспекциска мерка е 90 дена од приемот на решението и постојано**

3. Центарот, по службена должност повремено, а најмалку еднаш годишно, да го преиспитува постоењето на фактите и условите за користење на правото и да донесува соодветно решение доколку утврди дека истите се променети, согласно член 15 од Законот за социјалната сигурност за старите лица.

**Рокот за извршување на изречената инспекциска мерка е 90 дена од приемот на решението и постојано**

4. Центарот да води постапка, навремено да ги обезбедува доказите за социјалниот, материјалниот и имотниот статус на подносителот-корисникот и брачниот другар или лице со кое живее во вонбрачна заедница и во рок од 30 дена да одлучува по поднесено барање за остварување на ова право, со што ќе овозможи на подносителот да ги оствари и заштити своите права и правни интереси, согласно член 13 став 1 од Законот за социјалната сигурност за старите лица.

**Рокот за извршување на изречената инспекциска мерка е 90 дена од приемот на решението и постојано**

5. Раководното лице на установата или друго овластено лице во установата е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

6. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 2 од Законот за социјалната заштита, преку инспекторите за социјална заштита Никола Димитровски со службена легитимација број 28-0003 и Снежана Михајловска со службена легитимација број 28-0008, изврши контролен инспекциски надзор над субјектот на инспекциски надзор ЈУ Меѓуопштински Центар за социјална работа Тетово, застапувано од ВД Директорот Магдалена Веселиновска, во поглед на спроведувањето и примената на Законот за социјалната заштита, Законот за социјална сигурност за старите лица (,, Службен весник на РСМ,, број 104/2019), подзаконските, општите, поединечните и другите акти донесени врз нивна основа, со цел да се утврди постапувањето на установата по Решение број ИП1 16-66 од 21.03.2024 година, за отстранување на недостатоците и неправилностите во постапка за остварување и користење на правото на социјална сигурност за старите лица.

Инспекторите за социјална заштита по извршен вонреден инспекциски надзор на 27.02.2024 година и 07.03.2024 година над субјектот на инспекциски надзор, ЈУ Меѓуопштински центар за социјална работа Тетово, за отстранување на недостатоците и неправилностите констатирани на записник број ИП1 16-66 од 11.03.2024 година, донесоа решение број ИП1 16-66 од 21.03.2024 година, со кое се определени мерки и рокови за постапување.

На ден 21.11.2024 година, инспекторите извршија контролен инспекциски надзор и притоа е утврдено дека одговорното лице на установата делумно постапиле по определените мерки под тока 1, 2 и 3 и не постапиле по определената мерка под точка 6 од решението ИП1 број 16-66 од 21.03.2024 година, со што е сторен прекршок по член 350-а став 1 алинеја 1 од Законот за социјалната заштита -,,не постапи по решението за отстранување на констатираните недостатоци и неправилности во определениот рок (член 338 став 1 алинеја 1 и 2 од овој закон)

Имено, инспекторите при контролниот инспекциски надзор утврдија дека предметите на корисниците на правото на социјална сигурност за старите лица не ја содржат документација за материјалната и имотната состојба на подносителот-корисникот и брачниот другар или лице со кое живее во вонбрачна заедница, од денот на остварувањето на правото, со што би се овозможил целосен увид и следење во користењето на правото на социјална сигурност за старите лица.

Центарот, во постапката за остварување на правото на социјална сигурност за старите лица, не врши непосреден увид во домот на подносителот на барањето за правилно и целосно утрдување на фактичката состојба, односно врз основа на нецелосно утврдена фактичка состојба донесува решение за остварување на правото на социјална сигурност за старите лица.

Центарот не извршил непосреден увид во домакинствата на корисниците во постапка за преиспитување на постоењето на фактите и условите за стекнување и користење на правото на гарантирана минимална помош и правото на социјална сигурност за старите лица.

Центарот води постапка, навремено ги обезбедува доказите за социјалниот, материјалниот и имотниот статус на подносителот-корисникот и брачниот другар или лице со кое живее во вонбрачна заедница, но и покрај тоа што ги обезбедил сите докази за одлучување по барањето, во законски определениот рок од 30 дена не одлучува по поднесено барање за остварување на ова право.

Согласно член 76 став 2 од Законот за инспекциски надзор („Службен весник на Република Северна Македонија,, број 102/2019), ,,непостапувањето односно делумното постапување по инспекциски акт, претставува основа за примена на инспекциска мерка во согласност со закон,,.

Согласно член 336 став 1 од Законот за социјалната заштита ,,доколку при вршење на инспекциски надзор, овластениот инспектор утврди дека е сторен прекршок од членовите 350, 350-а став 1 алинеи 1, 3, 5 и 6 и став 2 алинеи 1, 2 и 4, 350-б, 351, 352, 353 и 354 од овој закон, овластениот инспектор со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците утврдени на записник.

Врз основа горенаведеното и утврдената фактичка состојба при контролниот инспекциски надзор, се донесе решение како во диспозитивот.

Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-66 од 03.12.2024 година .

Инспектори за социјална заштита

Никола Димитровски

Снежана Михајловска